**Martín Zubimendi Ibáñez** (s. 2. helmikuuta 1999 Donostia-San Sebastián, Espanja) on espanjalainen jalkapalloilija, pelipaikaltaan keskikenttä, joka edustaa Espanjan pääsarjatason, La Ligan Real Sociedadia ja Espanjan maajoukkuetta.

Zubimendi on nykyisen seuransa, Real Sociedadin kasvatti ja on pelannut seurassa koko uransa.

Zubimendi edusti myös nuorempana monia Espanjan nuorten maajoukkueita päämaajoukkueen lisäksi. Nuorten maajoukkueissa hän oli Espanjan mukana olympialaisissa 2020 ja alle 21-vuotiaiden EM-kisoissa 2021. Zubimendi esiintyi ensimmäistä kertaa päämaajoukkueessa kesäkuussa 2022.

Seurajoukkueura
---------------

Zubimendi teki ammattilaisdebyyttinsä Real Sociedadin edustusjoukkueessa La Ligan ottelussa Getafea vastaan huhtikuussa 2019, tulemalla vaihdosta kentälle ottelun loppuhetkillä.

Kaudella 2019–2020 Zubimendi pelasi La Ligassa yhdeksän ottelua. Hän myös aloitti ensimmäistä kertaa avauskokoonpanossa ottelussa Celta Vigoa vastaan kesäkuussa 2020. Hän pelasi myös Copa del Reyn finaalissa Athletic Bilbaoa vastaan huhtikuussa 2021, jonka Real Sociedad voitti lukemin 0-1. Hän pelasi koko ottelun.

Kaudella 2020–2021 Zubimendi vakiinnutti paikkansa avauskokoonpanossa pelaamalla La Ligassa 31 ottelua, Eurooppa-liigassa seitsemän ottelua ja Copa del Reyssa kaksi ottelua. Tämän lisäksi hän pelasi yhden ottelun Espanjan supercupissa Barcelonaa vastaan.

Zubimendi onnistui ensimmäistä kertaa maalinteossa koko uransa aikana La Ligan ottelussa maaliskuussa 2022 Deportivo Alavésia vastaan. Koko kaudella 2021–2022 hän pelasi La Ligassa 36 ottelua ja teki kaksi maalia. Copa del Reyssa hän pelasi neljä ottelua ja Eurooppa-liigassa hän pelasi seitsemän ottelua ja teki yhden maalin.

Kaudella 2022–2023 Zubimendi pelasi La Ligassa 36 ottelua ja teki yhden maalin lokakuussa 2022 Gironaa vastaan. Copa del Reyssa ja Eurooppa-liigassa hän pelasi molemmissa neljä ottelua.

Marraskuun 2023 puoleenväliin mennessä Zubimendi on pelannut kaudella 2023–2024 La Ligassa 13 ottelua ja tehnyt kaksi maalia. Mestarien liigassa on pelannut neljä ottelua ja Copa del Reyssa yhden.

Maajoukkueura
-------------

Zubimendi pelasi nuorempana useissa Espanjan juniorimaajoukkueissa. Espanjan alle 17- ja 19-vuotiaiden joukkueissa hän pelasi molemmissa yhden ystävyysottelun. Hän oli myös Espanjan mukana Unkarissa ja Sloveniassa järjestetyissä alle 21-vuotiaiden EM-kisoissa 2021. Hän pelasi turnauksessa neljä ottelua ja muun muassa täydet minuutit tappiollisessa välierässä Portugalia vastaan. Hän myös edusti Espanjaa olympialaisissa 2020. Hän pelasi turnauksessa jokaisessa ottelussa avauskokoonpanossa, myös finaalissa, jossa Espanja hävisi Brasilialle lukemin 2-1. Zubimendi teki debyyttinsä Espanjan päämaajoukkueessa kesäkuussa 2021 ystävyysottelussa Liettuaa vastaan. Tätä myöhemmin hän pelasi EM-karsintaotteluissa Georgiaa vastaan syyskuussa 2023 ja Kyprosta vastaan saman vuoden marraskuussa. Hän oli myös vaihtopenkillä Espanjan voittoisassa Kansojen liigan finaalissa Kroatiaa vastaan.

Saavutukset
-----------

Päivitetty 17. marraskuuta 2023.

### Real Sociedad

* Copa del Reyn mestari 2019-2020

### Espanja

* Kansojen liigan mestari 2023

Lähteet
-------

 
1. ↑  Real Sociedad - Getafe CF, Apr 28, 2019 - LaLiga - Match sheet *www.transfermarkt.com*. Viitattu 16.11.2023. (englanniksi)
2. 1 2 3 4 5  Martín Zubimendi - Detailed stats *www.transfermarkt.com*. Viitattu 16.11.2023. (englanniksi)
3. ↑  Athletic Bilbao - Real Sociedad, Apr 3, 2021 - Copa del Rey - Match sheet *www.transfermarkt.com*. Viitattu 17.11.2023. (englanniksi)
4. ↑  Real Sociedad - Deportivo Alavés, Mar 13, 2022 - LaLiga - Match sheet *www.transfermarkt.com*. Viitattu 17.11.2023. (englanniksi)
5. ↑  Girona FC - Real Sociedad, Oct 2, 2022 - LaLiga - Match sheet *www.transfermarkt.com*. Viitattu 17.11.2023. (englanniksi)
6. ↑  Martín Zubimendi - National team *www.transfermarkt.com*. Viitattu 17.11.2023. (englanniksi)
7. ↑  Martín Zubimendi - Titles & achievements *www.transfermarkt.com*. Viitattu 17.11.2023. (englanniksi)